Narodna skupština
20050217

Dame i gospodo narodni poslanici, dobro veče. Izvinjavam se svima što je pauza trajala malo duže. Sačekao sam sve konsultacije. Hvala vam na razumevanju. Pre glasanja da utvrdimo kvorum. Molim narodne poslanike da ubace svoje kartice u poslaničke jedinice. Zahvaljujem. Konstatujem da smo primenom elektronskog sistema utvrdili da u sali ima 129 poslanika. Prelazimo na 6. tačku dnevnog reda: – PREDLOG ZAKONA O PRESTANKU VAŽENjA ZAKONA O OSNIVANjU JAVNOG PREDUZEĆA ZA VAZDUŠNI SAOBRAĆAJ Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o prestanku važenja zakona o osnivanju Javnog preduzeća za vazdušni saobraćaj u načelu. Za 128, protiv 58, nije glasalo 28, od 214 narodnih poslanika. Narodna skupština je prihvatila Predlog zakona u načelu. Pošto je Narodna skupština prihvatila Predlog zakona u načelu, a s obzirom da na Predlog zakona nisu podneti amandmani, pristupamo glasanju o Predlogu zakona u celini. Stavljam na glasanje Predlog zakona o prestanku važenja zakona o osnivanju javnog preduzeća za vazdušni saobraćaj u celini. Za 128, protiv 63, nije glasalo 27, od 218 narodnih poslanika. Konstatujem da je Narodna skupština usvojila Predlog zakona o prestanku važenja zakona o osnivanju javnog preduzeća za vazdušni saobraćaj.